
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2025)0123),
–	tekintettel az Európai Unió működéséről szóló szerződés 294. cikkének (2) bekezdésére és 175., 177., 178. és 322. cikkére, amelyek alapján a Bizottság javaslatát benyújtotta a Parlamenthez (C10-0063/2025),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel a Költségvetési Bizottság költségvetési értékelésére,
–	tekintettel az Európai Gazdasági és Szociális Bizottság 2025. április 29-i véleményére[footnoteRef:1], [1:  	HL C, C/2025/3197, 2025.7.2., ELI: http://data.europa.eu/eli/C/2025/3197/oj.] 

–	tekintettel a Régiók Bizottsága 2025. május 15-i véleményére[footnoteRef:2], [2:  	HL C, C/2025/3474, 2025.7.16., ELI: http://data.europa.eu/eli/C/2025/3474/oj.] 

–	tekintettel az illetékes bizottság által az eljárási szabályzat 75. cikkének (4) bekezdése alapján jóváhagyott ideiglenes megállapodásra és a Tanács képviselőjének 2025. július 23-i írásbeli kötelezettségvállalására, amely szerint egyetért a Parlament álláspontjával, az Európai Unió működéséről szóló szerződés 294. cikkének (4) bekezdésével összhangban,
–	tekintettel eljárási szabályzata 60. és 58. cikkére,
–	tekintettel a Biztonság- és Védelempolitikai Bizottság véleményére,
–	tekintettel a Környezetvédelmi, Éghajlatváltozási és Élelmiszer-biztonsági Bizottság és a Közlekedési és Idegenforgalmi Bizottság leveleire,
–	tekintettel a Regionális Fejlesztési Bizottság jelentésére (A10-0129/2025),
1.	elfogadja első olvasatban az alábbi álláspontot;
2.	tudomásul veszi a Bizottság ezen állásfoglaláshoz csatolt nyilatkozatát, amelyet az Európai Unió Hivatalos Lapjának C sorozatában tesznek közzé;
3.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
4.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.







P10_TC1-COD(2025)0084
Az Európai Parlament álláspontja, amely első olvasatban 2025. szeptember 10-én került elfogadásra az (EU) 2021/1058 és az (EU) 2021/1056 rendeletnek a félidős felülvizsgálat keretében egyes stratégiai kihívások kezelésére irányuló egyedi intézkedések tekintetében történő módosításáról szóló (EU) 2025/... európai parlamenti és tanácsi rendelet elfogadására tekintettel
(A Parlament és a Tanács megállapodása következtében a Parlament álláspontja megegyezik a végleges jogalkotási aktussal, az (EU) 2025/1914 rendelettel.)


MELLÉKLET A JOGALKOTÁSI ÁLLÁSFOGLALÁSOZ

A Bizottság nyilatkozata a jogállamiság tiszteletben tartásáról az (EU) 2025/1914 rendelet[footnoteRef:3] elfogadása alkalmából [3:  	HL L, 2025/1914, 2025.9.19., ELI: http://data.europa.eu/eli/reg/2025/1914/oj.] 


A Bizottság hangsúlyozza, hogy a jogállamiság és az alapvető jogok tiszteletben tartása rendkívül fontos az Európai Unió számára. A Bizottság tisztában van azzal, hogy a bizottsági javaslathoz fűzött módosításokkal a társjogalkotók szándéka az uniós költségvetés védelmének biztosítása volt. A Bizottság továbbra is elkötelezett amellett, hogy az alapok végrehajtása során biztosítsa a jogállamiság tiszteletben tartását, és a közös rendelkezésekről szóló rendelettel, a jogállamiságra vonatkozó feltételrendszerről szóló rendelettel és a félidős felülvizsgálatról szóló rendelet rendelkezéseivel összhangban fogja értékelni a program módosítására irányuló kérelmeket.

